Draak (astrologie)

Die Draak (Chinees: 龍, lóng) is die vyfde dier in die twaalfjaarlikse siklus van die Chinese astrologie, volgens die Chinese kalender. Dit hou ook verband met Oos-Asiatiese diereriem- en kalenderstelsels. Die Jaar van die Draak word verbind met die Aardse taksimbool 辰. Dit is die enigste teken wat deur ’n mitiese dier voorgestel word. 

 Beskrywing 
links|duimnael|Tradisionele draakdans by die Nan Hua-tempel op 26 Januarie 2020.
Volgens een legende is daar ’n rede vir die volgorde van die twaalf diere in die twaalfjaarsiklus. Daarvolgens is ’n resies oor ’n groot rivier gehou en die volgorde van die diere in die siklus is die volgorde waarin hulle die resies voltooi het. In dié verhaal word die Draak gevra hoekom hy nie eerste gekom het nie, aangesien hy kan vlieg. Hy verduidelik toe hy is opgehou omdat hy by ’n dorpie moes stop en vir die mense reën bring. Daarna het hy die Konyn verbete aan ’n stomp in die rivier sien vasklou. Hy moes toe op hom blaas sodat hy by die oorkantse oewer kon uitkom. Daarom was hy vyfde, ná die Konyn.

Die Chinese tekens word ook die diereriem genoem omdat geglo word ’n mens se persoonlikheid word deur die dier beïnvloed wat oor jou geboortedatum heers. Net so word die jaar waaroor ’n spesifieke dier heers, daardeur gekenmerk. Die invloed is veral sterk by mense wat in die jaar van die dier gebore is.

Dieselfde twaalf diere word gebruik om die siklus van ure in ’n dag te simboliseer – elk word verbind met ’n tydperk van twee uur. Die tydperk van die Draak is van 07:00 tot 09:00 – die tyd wanneer drake in die lug sweef om reën te bring. 

In Chinese simbologie word Drake beskou as gesaghebbend, waardig, eervol en suksesvol, maar ook taktloos, besluiteloos en ongeduldig.

Een navorser het al voorgestel die Aardse tak van dié teken is met skerpioene vereenselwig; dit kon die ster Antares gesimboliseer het.

 Jare en die Vyf Elemente 
Mense wat binne dié datums gebore is, is in die Jaar van die Draak gebore, met ook die volgende elementêre teken:

 Begindatum  Einddatum  Hemelse tak 22 Januarie 1928  9 Februarie 1929  Aarddraak 8 Februarie 1940  26 Januarie 1941  Metaaldraak 27 Januarie 1952  13 Februarie 1953  Waterdraak 13 Februarie 1964  1 Februarie 1965  Houtdraak 31 Januarie 1976  17 Februarie 1977  Vuurdraak 17 Februarie 1988  5 Februarie 1989  Aarddraak 5 Februarie 2000  23 Januarie 2001  Metaaldraak 23 Januarie 2012  9 Februarie 2013  Waterdraak 10 Februarie 2024  28 Januarie 2025  Houtdraak 28 Januarie 2036  14 Februarie 2037  Vuurdraak

 Drake en hul maats 
TekenBeste maatsGemiddelde maatsSlegte maats Draak  Draak, Aap, Rot  Slang, Haan, Os, Vark, Konyn, Bok, Tier, Perd  Hond

 Basiese astrologiese elemente 
Aardse tak van geboortejaar ChenDie Vyf Elemente HoutJin/jang JangMaanmaand 3deGelukkige nommers 1, 6, 7; vermy: 3, 8, 9Gelukkige blomme Gebrokehartjie, ridderspoorGelukkige kleure Goud, silwer, geel; vermy: blou, groenSeisoen LenteNaaste Westerse teken Ram

 Sien ook 
Aarddraak
Houtdraak
Metaaldraak
Vuurdraak
Waterdraak

 Verwysings 

 Eksterne skakels 

15px Hierdie artikel is vertaal uit die Engelse Wikipedia

Kategorie:Chinese astrologie